Alexander Puskinus

**Alexander Puskinus**, plenius **Alexander Sergii filius Puškin** (Russice Александр Сергеевич Пушкин, tr. *Aleksandr Sergeevič Puškin,* natus die 6 Iunii 1799; mortuus 10 Februarii 1837), fuit magnus poeta et scriptor Russicus, conditor novarum litterarum Russicarum, creator formae hodiernae linguae Russicae litterariae.

## Vita et opera Alexandri Puskinus 
Alexander Puskinus natus est Moscuae die 26 Maii (6 Iunii Calendarii Gregoriani) anno 1799 in familiam nobilem. Iam infans primos fecit versus. Eius proavus fuit Abraham Hannibal, princeps Africanus a Turcis captus et regi Francico redditus, qui postea amicus Petri Magni centurioque in exercitu Russico factus est.

Ab anno 1811 ad annum 1817 Puskinus in Lycaeo in oppido Tzarskoe Selo (Russice Царское Село, nunc ex poeta *Puškin* appellato) prope Petropolim studebat. Tempore studii eo loco nonnulla creavit poemata perfecta, inter quae *Memoriae in Tzarskoe Selo* («Воспоминания в Царском Селе», 1814), *Oppidulum* («Городок», 1815), *Licinio* («Лицинию», 1815), *Rosa* («Роза», 1815). Certi poetae Russici animum ad eum adverterunt, qui in circulo litterario, nomine *Arsamas* («Арзамас», Petropoli annis ab 1815 ad 1818 exsistebat), interfuit, qui reformationem linguae Russicae litterariae (e.g., congressionem cum lingua vernaculari) sustinebat.

Anno 1817, Puskinus studium in Lycaeo complevit, munusque in collegio (i.e., ministerio) rerum exterarum cepit. Petropoli habitabat, socius circuli litterarii et politici Laterna Viridis («Зелёная лампа», Petropoli annis ab 1819 ad 1820 exsistebat) appellati. Socii Laternae Viridis (ex quibus nonnulli dein facti sunt revolutionarii) pro libertate aequalitateque et contra tyrannidem erant, quas opiniones Puškin in carmina *Liberta* («Вольность») et *Rus* («Деревня») appellata et in aliis carminibus sustinebat et exprimebat (cum ipse Decembrista non esset). Lyrica politica et epigrammata poetae multos lectores et adulatores habebant. Puškin ea, quae ars poetica Russica saeculi saeculo duodevicesimi adepta fuisset, bene aestimabat, sed a limitationibus regularum huius temporis abscessit et libertatem expressionis poeticae affectabat. Poema eius *Ruslan et Ludmila* («Руслан и Людмила»), anno 1820 divulgatum, disputationes provocavit et de facto initium mutationum in arte poetica Russica significavit.

Mense Maio anni 1820, Puskinus in meridiem Europaeae partis Imperii Russici stipendio eductus, et sic exilio (carmina politica ab eo creata causa) adfectus est. Caucasum et Crimaeam visitans, Chisinoviae et Odessae habitabat. Motus pro revolutione et liberatione civitatis subactorum in Europa resque perturbata agricolarum et militum in Russia addiderunt poetae voluntatem actionum revolutionariarum, quae in *Pugione* («Кинжал») et aliis carminibus anni 1821 expressa sunt. Poematum ab illo tempore exsilii meridiani scriptorum gratia, Puskinus laudem cepit poetae Russici principis. Accessus philosophicus ad quaestiones libertatis personae et amoris designatus est in poematis illis, quorum sunt *Captivus Caucaseus* («Кавказский пленник», 1820–1821), *Fratres-latrunculi* («Братья-разбойники», 1821–1822), *Fontana Baccasarana* («Бахчисарайский фонтан», 1823), etc. Illo tempore in vita Alexandri Puskini factum est discrimen spirituale, cuius vestigia in carminibus perfusis scepticismo maesto inveniuntur, e.g., *Libertatis sator desertus* («Свободы сеятель пустынный», 1823) et *Daemon* («Демон», 1823). Cogitationibus de arcanis fati humani viarumque historiae plena sunt talia poemata, ut: *Cantio de sago Helgo* («Песнь о вещем Олеге», 1822), *Cur missus fuisti...* («Зачем ты послан был...» 1824), etc. Poeta  opinionem de mundo ut de integritate historica, leges obiectivas habenti, accepit. Intellexit unilateralitatem atque angustiam cum rationalisticae interpretationis mundi sicut obiecti oboedientis activitati humanae, tum romanticae oppositionis personae liberae mundo legibusque illius. Mense Maio anni 1823, Puskinus fabulam poeticam nomine *Eugenius Onegin* («Евгений Онегин») scribere coepit, in qua typos depinxit oppositos conscientiae: scepticum (Eugenius Onegin) et romanticum (Vladimirus Lenskij). Persona et societas atque confinium inter libertatem personae et licentiam sunt poematis *Zingari* («Цыганы», 1824) propositum. In quo poemate, operum romanticorum Alexandri Puskini ultimo, quaestio de felicitate ut problema philosophiae tragicae apparet, quod viam aperuit ad explorationem ulteriorem thematis "hominis et mundi," quod Pudkino fuit principale.

Mense Iulio anni 1824, Puskinus ex collegio rerum exterarum exclusus est, conflictuum cum magistratibus antistantibus causa, et in exilium eiectus est in vicum Michajlovskoe (Михайловское)—possessionem familiae suae, in gubernio Pscoviensi situm. Illo loco creavit certa opera palmaria, e.g. cyclum versuum *Imitationes Alcorani* («Подражания Корану»), ubi propositum propheticae missionis poetae ostensum est. Puskinus historiam Russiae chronicasque studebat; fabulas et cantiones populares exscripsit. Anno 1825, scripsit *Boris Godunov* («Борис Годунов»), tragoediam historicam quam aestimavit sicut aversionem ad studium obiectivum aequitatis legum exsistentiae. Clavem interpretationis huic creaturae poeticae fuit carmen *Propheta* («Пророк»), anno 1826 scriptum.
[thumb|upright=0.7|left|Alexander Puskinus, a [Basilius Tropinin|Basilio Tropinin anno 1827 pictus.]]

Initio mensis Septembris anno 1826, Puskinus allatus est Moscuam, et 8 Septembris conversatus est cum Nicolao I, novo imperatore Russiae (a mense Decembri anni 1825). Imperator veniam poetae declarans promisit se ipsum eius solum censorem esse. Puskinum, credere volens, quod reformationes politicae et sociales possibiles sunt quodque cum imperatore cooperare ob rem progressus et libertatis potest, in versibus *In spe gloriae et boni* («В надежде славы и добра», 1826) suasit Nicolao I Petrum I, monarcham reformatorem, in exemplum assumere. In scriptura *De educatione populari* («О народном воспитании», 1826) certas notiones criticas ostendit. Initio anni 1827 Puskinus secreto misit duas epistulas poeticas adiutantes in Siberiam ad Decembristas, rebellionis contra tyranniam (mense Decembri anno 1825) causa exilio affectos, quorum nonnulli fuerunt amici eius. In carmine *Arion* ille («Арион») se modo obliquo participem motus revolutionarii fuisse allegorice scripsit. Illo tempore Puškin maxime attractus est ad investigationem historiae Russiae (e.g., rerum gestarum Petri I)  et rerum status in Europa extranea (e.g., consequentiarum revolutionis annorum 1789–1794 in Francia); quaerebat eo modo locum valoremque hominis in historia Terrae. Tum ab eo scripta sunt, e.g., *Aethiops Petri Magni* («Арап Петра Великого», 1827), quod fuit primum amplorum operum prosaicorum eius, sed incompletum mansit, et poema *Poltava* («Полтава», 1828). Attentionis ad politicam externam Imperii Russici causa, Puskinus anno 1829 in Caucasum venit, ubi Russia tunc contra Turciam bellum gerebat. Diarium peregrinationis illius contribuit formationi Alexandri Puskini ut prosaici, qui diligentiam et brevitatem prosae virtutes principales aestimavit. Annis ab 1830 ad 1831 Puskinus diurnarius et criticus laudatus est. Increscebat attentio eius ad theoreticas litterarum illius temporis quaestiones.

Venit Puskinus die 3 Septembris anno 1830 in praedium Boldino (Болдино) vocatum, ubi ad diem 30 Novembris commoratus est, periculi epidemiae cholerae causa. Illo *autumno Boldinensi* creavit circa quinquaginta opera, quorum sunt prosaicae *Narrationes Belkin* («Повести Белкина», sunt quinque) et quattuor *tragoediae parvae*: *Miles parcus* («Скупой рыцарь»), *Mozart et Salieri* («Моцарт и Сальери»), *Hospes lapideus* («Каменный гость»), *Cena tempore pestilentiae* («Пир во время чумы»), poema *Domicella in Columna* («Домик в Коломне»), *Fabula de sacerdote et de operario eius Balda* («Сказка о попе и о работнике его Балде», fuit prima fabellarum puerilium poeticarum Alexandri Puskini), etc. *Eugenius Onegin*, opus poeticum, etiam tunc ut plurimum perfectum est.
[thumb|upright=0.8|Tabula a [Petrus Sokolov|Petro Sokolov (1831) picta.]]

Die 18 Februarii anni 1831, Puskinus Moscuae uxorem duxit. Die 15 Maii eiusdem anni Petropolim migravit. Dein ephemeridem edere et historiam tractare intendens denuo munus publicum suscepit et ad documenta historica admissionem cepit. Eventa in Europa Occidentali (revolutio in Francia mense Iulio anno 1830) et in Russia (e.g., rebellio Polonica annis 1830–1831) observans, Puskinus quaerebat viam, ut mentes gubernationis societatisque diurnarii et historici ad progressum verterentur. Nec tamen consentaneos sibi invenit nec permissionem, ut ephemeris ederetur, cepit. Historiae studens, denuo de valore intercessionis publicae dubitare coepit. Anno 1833 historicam inchoavit fabulam vocabulo *Filiola capitanei* («Капитанская дочка», anno 1836 completa), in qua descripsit eventa rebellionis ab Aemiliano Pugačëv ductae (quae processit in Russia annis 1773–1775). Praeterea opus historicum scientificum de seditione Aemiliani Pugačëv scribens, documenta legebat et mensibus Septembri Augustoque anni 1833 visitavit loca a tumultu illo attacta (Orenburgum, Casanum, etc.), cum testibus oculorum eventuum illorum collocutus est.
	
Die 1 Octobris anno 1833, Puskinus domum redit, denuo in Boldinum venit, et illo loco unum dimidiatumque mensis mansit. Quo tempore *Historiam Pugačëv* («История Пугачёва») absolvit, scripsitque nonnullas *Cantium Slavorum occidentalium* («Песни западных славян»), *Fabulam de piscatore et pisciculo* («Сказка о рыбаке и рыбке»), poema *Eques aeneus* («Медный всадник»), anno 1834 *Regina spiculorum* («Пиковая дама»), et alia.

Ultimum vitae tempus, ab anno 1833 inceptus, fuit difficilis. Puskinus sententia hominum poeta princeps Russicus mansit, sed ut plurimum poematorum antea ab eo scriptorum gratia. Novae autem adeptiones eius tunc saepe aestimata sunt sicut testimonia decessionis. Ille a multis damnabatur. Cum imperator se solum censorem eius esse promississet, censores Puskinus gradatim facti sunt frequentes. Epistulae eius perlustrabantur. Puskinus, sumptus causa usuram pecuniae e fisco requisitus, factus est dependens ab imperatore. Cum Puskinus (fine anni 1833 aulicus ordinis humilis tributus) dimissionem quaesisset, Nicolaus I imperator minatus est ei offensam et prohibitionem admissionis ad documenta historica (quae admissio necessaria erat ad operum historicorum compositionem).

Illo tempore maximae attentioni Alexandro Puskino manebant eventa historica quaestionesque contemporariae terrae et populi, viae culturae nationalis et analysis philosophica vitae historiaeque. Anno 1836, condidit *Contemporaneu,* («Современник», Petropoli ad annum 1866 editum), periodicum ubi praeter ab aliis scriptum edidit, et opera sua divulgavit, quorum prosaica annis ultimis vitae scriptoris praevalebant.

Mense Novembri anno 1836, Puskinus accepit epistulam anonymam, pro eo eiusque uxore contumeliosam. Conflictus sic surrecti causa, die 27 Ianuarii (8 Februarii Calendarii Gregoriani) anno 1837 loco prope Petropolim accidit duellum inter eum et amatorem uxoris. In qua pugna, gravi vulnere affectus, Puskinus obiit Petropoli 29 Ianuarii (10 Februarii Calendarii Gregoriani) anno 1837.

## Opera selecta 
* 1820: Руслан и Людмила ("Ruslan et Ludmila", poëma fabulosa)
* 1831: Повести покойного Ивана Петровича Белкина ("Narrationes defuncti Ioannis Petri filii Belkin", quinque fabulae)
* 1832: Сказка о царе Салтане, о сыне его славном и могучем богатыре князе Гвидоне Салтановиче и о прекрасной царевне Лебеди (Fabula de rege Saltan, de filio eius glorioso et forti heroë Guidone Saltani filio, et de pulcherrima principissa Cycno)
* 1833: Евгений Онегин ("Eugenius Onegin", mythistoria poëtica)
* 1836: Капитанская дочка ("Filiola capitanei [praefecti]", mythistoria historica)
* 1834: Пиковая дама ("Domina picarum", sive "Regina spatharum", fabula mystica)
* 1834: Медный всадник, ("Eques aeneus", poëma)

* *Boris Godunov* (tragoedia)
* Exegi monumentum (Puskinus)
* *Eugenius Onegin* (mythistoria)
* *Eugenius Onegin* (opera)
* 2208 Pushkin

## Notae 
## Bibliographia 
* Binyon, T. J. 2002. *Pushkin: A Biography.* Londinii: HarperCollins. ISBN 0-00-215084-0. Editio CFA: Novi Eboraci: Knopf, 2003. ISBN 1-4000-4110-4.
* Druzhnikov, Yuri. 2008. *Prisoner of Russia: Alexander Pushkin and the Political Uses of Nationalism.* Transaction Publishers. ISBN 1-56000-390-1.
* Dunning, Chester, Caryl Emerson, Sergei Fomichev, Lidiia Lotman. 2006. ''The Uncensored Boris Godunov: The Case for Pushkin's Original Comedy.* Conversus ab Anthony Wood. University of Wisconsin Press. ISBN 0-299-20760-9.
* Feinstein, Elaine, ed. 1999. *After Pushkin: versions of the poems of Alexander Sergeevich Pushkin by contemporary poets.'' Manchester: Carcanet Press; Londinii: Folio Society. ISBN 1-85754-444-7.
* Jakowlew, Valentin. 2006. Pushkin's Farewell Dinner in Paris. (Textus Russicus.) Koblenz: Fölbach. ISBN 3-934795-38-2.
* Pogadaev, Victor. 2003. *Penyair Agung Rusia Pushkin dan Dunia Timur (The Great Russian Poet Pushkin and the Oriental World).* Monograph Series. Centre For Civilisational Dialogue. University Malaya. ISBN 983-3070-06-X/
* Vitale, Serena. 1998/ ''Pushkin's button.* Conversus ex Italiano ab Ann Goldstein. Novi Eboraci: Farrar, Straus & Giroux. ISBN 1-85702-937-2.
* Wachtel, Michael. 2009–2010. Pushkin and the Wikipedia. *Pushkin Review* 12–13: 163-66.
* Wolfe, Markus. 1998. *Freemasonry in life and literature.* Monaci: Otto Sagner Ltd. ISBN 3-87690-692-X.
* Благой, Д. Д. 1950. Творческий путь Пушкина (1813-1826). Moscuae: Издательство Академии наук СССР.
* Благой, Д. Д. 1967. Творческий путь Пушкина (1826-1830). Moscuae: Советский писатель.
* Благой, Д. Д. 1951. Стихотворения Пушкина // Собрание сочинений А. С. Пушкина в десяти томах. Vol. 1. — Moscuae: Икар.
* Васькин, А. А. 2010. Я не люблю московской жизни, или Что осталось от пушкинской Москвы. Moscuae.
* Волович, Н. М. 1979. Пушкинские места Москвы и Подмосковья. Moscuae.
* Грановская, Н. И. 1989. Если ехать вам случится… Leninopoli: Лениздат.
* Иванов, Вс. Н. 1977. Александр Пушкин и его время. Moscuae: Молодая гвардия.
* Лотман, Ю. 1995. Александр Сергеевич Пушкин: Биография писателя // Пушкин: Биография писателя; Статьи и заметки, 1960—1990; «Евгений Онегин»: Комментарий. — Petropoli: Искусство-СПБ, P. 21—184.
* Непомнящий, В. С. "Пушкин Александр Сергеевич." In: *Большая Советская Энциклопедия*, ed. 3a. (Fons principalis huius commentationis)
* Ободовская, И. et Дементьев, М. 1975. Вокруг Пушкина. Moscuae.
* Рыскин, Е. И. 1967. Журнал А. С. Пушкина «Современник»: 1836—1837: Указ. содерж. Moscuae.
* Телетова, Н. К. 2007. Забытые родственные связи А.С. Пушкина. Petropoli: Dorn. OCLC 214284063 987.
* Щёголев, П. Е. 2012. Злой рок Пушкина: Он, Дантес и Гончарова. Moscuae: Алгоритм, Эксмо. — ISBN 978-5-699-55039-5.

## Nexus externi 
* Carmina Puškinii nonnulla a Theodoro Korsch Latine reddita
* Carmina Puškinii nonnulla a Gregorio Saenger Latine reddita
* Translationes versuum nonnullarum Alexandri Puškin (Pushkin) in situ *Lingua Latina Aeterna*: *Amabam te…, Qua oras…, Somnianti,Luscinia ac rosa, Ad poetam, Ad ***, Autumnus, Propheta,Angelus, Ancaris, Quotnam mirorum inventorum…, Rus, Dialogus versificus Pushcini et sacerdotis Philareti''.

## Pinacotheca 

Fasciculus:Pushkin Alexander, self portret, 1820s.jpg|Alexander Puskinus, a se pictus, decennio 183.
Fasciculus:Kiprensky Pushkin.jpg|Tabula Alexandri Puskini ab Oreste Kiprenskoi (1827) picta.
Fasciculus:Pushkin alexander .jpg|Tabula a Petro Sokolov (1836) picta.
Fasciculus:Pushkin 1839.jpg|Tabula a K. Mozer (1839) picta.
Fasciculus:Pushkin farewell to the sea.jpg|Tabula "Puskinus mari valere iubet," ab Ioanne Ajvazovskij et Elia Repin (1877) picta.
Fasciculus:Pushkin portrait by somov .JPG|Tabula a Constantino Somov (1899) picta.
Fasciculus:RIAN archive 786660 Room No.14 in Tsarskoye Selo Lyceum.jpg|Conclave Puskinianum cum discipulus in lycaeo in Tzarskoe Selo esset.
Fasciculus:RIAN archive 549323 Alexander Pushkin's study.jpg|Mensa scribendi Puskini.
Fasciculus:RIAN archive 51354 Vest Pushkin Wore during his Duel.jpg|Vestimentum a Puskino gestum per certamen exitioso anno 1837.

!
Categoria:Auctores Russici
Categoria:Francomurarii
Categoria:Incolae Imperii Russici
Categoria:Incolae Moscuae
Categoria:Incolae Petropolis
Categoria:Interpretes
Categoria:Necati
Categoria:Poetae Russiae
Categoria:Scriptores mythistoriarum
Categoria:Scriptores Russiae